**ROMÂNIA (nu produce efecte juridice)\*  
JUDEȚUL MUREȘ  
DIRECȚIA DE ASISTENȚĂ SOCIALĂ TÂRGU MUREȘ**

**Nr. 4063/566DAS/18.01.2022**

**Inițiator**

**PRIMAR,**

**Soós Zoltán**

**REFERAT DE APROBARE**

**privind aprobarea participării la Proiectul “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1**

În cadrul Programului Operațional Capital Uman, POCU/717/5/1/Reducerea numărului de comunități marginalizate (roma și non-roma) aflate în risc de sărăcie și excluziune socială din orașe cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC, în baza Ghidul solicitantului – condiții specifice pentru depunerea în sistemul mysmis a cererilor de finanțare aferente fiselor de proiect selectate de GAL în cadrul SDL - Etapa a III-a a mecanismului DLRC AP 5/ PI 9.vi/ OS 5.1 - regiuni mai puțin dezvoltate, a fost depus spre finanțare proiectul “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, proiect ce se va implementa în parteneriat între Romactiv Business Consulting SRL, Direcția de Asistență Socială Târgu Mureș și Școala Gimnazială Serafim Duicu.

Obiectivul general al proiectului constă în dezvoltarea unui mecanism de servicii integrate care să elimine factorii determinanți ai marginalizării persoanelor aflate în risc de sărăcie și excluziune socială din comunitatea marginalizată identificată pe teritoriul SDL aferentă Asociației Grupul de Acțiune Locală Tîrgu Mures, abordând cu precădere problema creșterii accesului și participării la educație și la servicii sociale, a lipsei studiilor/formării profesionale și limitarea oportunităților de ocupare a forței de muncă. Proiectul folosește o abordare integrată, multisectorială a incluziunii sociale - creșterea accesului la servicii sociale, la educație, ocuparea forței de muncă, răspunzând astfel obiectivului specific 5.1 al POCU întrucât aceste măsuri integrate vor produce schimbare la nivelul comunității marginalizate în ceea ce privește accesul la resursele economice, educaționale și sociale a persoanelor aflate în risc de sărăcie și excluziune socială. În ceea ce privește beneficiile pe termen lung pentru grupul țintă, proiectul contribuie la creșterea participării la educație și formare profesională în vederea tranziției ulterioare pe piața muncii, determinând astfel creșterea nivelului de trai și crearea premiselor pentru dezvoltarea membrilor familiei. Principalul beneficiu al proiectului este acela că proiectul va oferi șanse reale de scoatere din sărăcie și integrarea socială a 1.010 persoane care se află în risc de sărăcie, se confruntă cu o deprivare materială severă și/sau trăiesc în gospodării cu o intensitate extrem de redusă a activității și care vor beneficia de servicii integrate.

Obiectivele specifice ale proiectului sunt:

1. OS1 constă în promovarea incluziunii pe piața forței de muncă a unui număr de minim 518 persoane aflate în risc de sărăcie și excluziune socială care vor beneficia de măsuri de ocupare a forței de muncă prin informare și consiliere profesională, formare profesională specifică și adaptată la cerințele pieței muncii, mediere, angajare și prin stimularea potențialului antreprenorial.

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**

2. OS2 constă în dezvoltarea serviciilor sociale, medicale și socio-medicale pentru minim 1.010 persoane, facilitând integrarea acestora în societate.

3. OS3 constă în implementarea de măsuri integrate pentru creșterea accesului și participării în sistemul de învățământ și pentru reducerea riscului părăsirii timpurii a școlii pentru minim 90 persoane aparținând grupului țintă al proiectului.

La nivelul teritoriului SDL a ZUM municipiului Târgu Mures, persoanele aflate în risc de sărăcie, cele care se confruntă cu o deprivare materială severă, cele care trăiesc în gospodării cu o intensitate extrem de redusă a muncii, se află localizate în cele 6 ZUM-uri. Populația care a făcut obiectul analizei la nivelul teritoriului SDL GAL Târgu Mures este afectată de multiple

neajunsuri: lipsa severă de venituri datorită lipsei unui loc de muncă, lipsa de educație, de calificare, toate aceste neajunsuri afectând în mod negativ accesul la serviciile sociale publice.

Accesul redus la serviciile sociale și de sănătate și la utilitățile de bază, precum și participarea redusă pe piața forței de muncă și în sistemul de educație, contribuie la perpetuarea și adâncirea în timp a sărăciei și a riscului de excluziune socială. Soluțiile propuse au ca principal scop ameliorarea problemelor la nivelul comunității, în domeniul educației, ocupării și incluziunii sociale, prin asigurarea accesului participării la educație a cetățenilor, sprijin privind accesul și menținerea pe piața muncii, dezvoltarea antreprenoriatului în cadrul comunității, dezvoltarea și furnizarea serviciilor sociale, medicale și medico-sociale, combaterea discriminării, toate acestea accelerând procesul de incluziune socială. Însă nu este suficient să (re)integrezi în educație o persoană sau să o (re)integrezi pe piața muncii fără a acorda sprijin să rămână în sistem, sprijin care să presupună furnizarea unor servicii/intervenții asupra întregii familii. Numai abordarea unor intervenții multisectoriale satisface accesul copiilor la educație și al adulților la piața forței de muncă. Abordarea propusă contribuie la rezolvarea situațiilor critice la nivel de familie, nu numai la nivel de individ, fiind incluși în program deopotrivă copii și părinți/adulți - copiii pentru prevenirea abandonului școlar și părinții/frații pentru educație de tip A Doua Șansă sau consiliere, formare și/sau mediere în vederea inserției pe piața muncii - angajare, dezvoltarea de activități independente.

Grupul țintă al proiectului este format din 1.010 persoane care au domiciliul/locuiesc (sunt rezidente) pe teritoriul acoperit de SDL GAL Tîrgu Mureș, aflate în risc de sărăcie și excluziune socială, inclusiv persoane de etnie romă (minim 368 persoane).

Pentru activitățile desfășurate în conformitate cu cererea de finanțare, Partenerii vor angaja următoarele cheltuieli, după cum urmează:

Romactiv Business Consulting SRL – 5.236.690,65 lei;

Direcția de Asistență Socială Târgu Mureș – 2.363.083,89 lei;

Școala Gimnazială Serafim Duicu – 2.361.756,80 lei.

Partenerii vor asigura contribuția proprie la cheltuielile totale ale proiectului astfel:

Romactiv Business Consulting SRL – 232.290,16 lei (2,34%);

Direcția de Asistență Socială Târgu Mureș – 47.261,68 lei (0,47%);

Școala Gimnazială Serafim Duicu – 47.235,15 lei (0,47%).

Având în vedere cele expuse, supunem spre aprobare Consiliului Local al Municipiului Târgu Mureș proiectul de hotărâre aprobarea participării la Proiectul “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, cod proiect 152430, proiect finanțat prin Programul Operațional Capital Uman (POCU) 2014-2020, Axa prioritară 5, Obiectivul specific 5.1.

**Director Executiv,**

**Andreia Moraru**

**Aviz favorabil,**

**Direcția Economică**

**Dir. Ex. Crăciun Ioan Florin**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind aprobarea participării la Proiectul “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1**

***Consiliul Local al Municipiului Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 4063/566DAS/18.01.2022 inițiat de Primar prin Direcția de Asistență Socială Târgu Mureș privind aprobarea participării la Proiectul “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1;
2. Avizul Direcției Economice;
3. Raportul Comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* OUG nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, aprobată cu modificări prin Legea nr. 362/2009, cu modificările și completările ulterioare;
* Normele metodologice de aplicare a prevederilor OUG nr. 64/2009, aprobate prin HG nr. 218/2012;
* OUG nr. 40/2015 privind gestionarea financiară a fondurilor europene pentru perioada de programare 2014-2020;
* Normele metodologice de aplicare a prevederilor OUG nr. 40/2015, aprobate prin HG nr. 93/2016;
* Art. 7 alin. 13 din Legea nr. 52/2003 privind transparența decizională în administrația publică, republicată,
* art. 129 alin. (1), art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**:

**Art. 1.** Se aprobă participarea Direcției de Asistență Socială Târgu Mureș în calitate de partener la Proiectul “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1.

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**

**Art. 2.** Se aprobă parteneriatul între Romactiv Business Consulting SRL - Lider de parteneriat (Partener 1), Direcția de Asistență Socială Târgu Mureș (Partener 2) și Școala Gimnazială Serafim Duicu (Partener 3).

**Art. 3.** Se aprobă valoarea totală a bugetului Direcției de Asistență Socială Târgu Mureș în proiectul “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș” în cuantum de 2.363.083,89 lei.

**Art. 4.** Se aprobă contribuția proprie în proiect a Direcției de Asistență Socială Târgu Mureș, de 2% din valoarea totală a bugetului alocat Direcției de Asistență Socială Târgu Mureș, în cuantum de 47.261,68 lei.

**Art. 5.** Cu aducerea la îndeplinire a prevederilor prezentei hotărâri se încredințează Direcția de Asistență Socială Târgu Mureș și Direcția Economică.

**Art. 6.** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 7.** Prezenta hotărâre se comunică:

* + Direcției de Asistență Socială Târgu Mureș;
  + Direcției Economice;
  + Romactiv Business Consulting SRL;
  + Școala Gimnazială Serafim Duicu.

**Viză de legalitate**

**Secretarul General al Municipiului Târgu Mureș,**

**Bâta Anca Voichița**